PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2013/FH/3/1/023	Bratislava, 9. september 2013	

Protimonopolný úrad Slovenskej republiky, odbor koncentrácií v správnom konaní 
č. 0014/OK/2013 začatom dňa 02.08.2013 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom JUDr. Danielom Křetínským, bytom Praha 7, Kostelní 1102/12, PSČ 170 00, Česká republika, zastúpeným na základe plnej moci prostredníctvom právnych zástupcov JUDr. Ľuboša Frolkoviča, so sídlom Laurinská 3, 811 01 Bratislava a Zuzana Sláviková s.r.o., so sídlom Majerníková 1A, 841 05 Bratislava, ktorí konajú každý osobitne, 

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou podľa § 9 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcou v získaní nepriamej výlučnej kontroly podnikateľa JUDr. Daniela Křetínského, bytom Praha 7, Kostelní 1102/12, PSČ 170 00, Česká republika, nad podnikom podnikateľa AVE CEE Holding GmbH, so sídlom Böhmerwaldstraβe 3, A-4021 Linz, Rakúsko, prostredníctvom podnikateľa EP Industries, a.s., so sídlom Příkop 843/4, 602 00 Brno, Česká republika, a podnikateľa ANDELTA, a.s., so sídlom Pobřežní 297/14, 18600 Praha 8, Česká republika, a to na základe Zmluvy o kúpe a predaji akciových podielov AVE CEE Holding GmbH medzi AVE ENERGIE AG OBERÖSTERREICH UMWELT GMBH  ako predávajúcim, spoločnosťou ANDELTA, a.s. ako kupujúcim, spoločnosťou ENERGIE AG OBERÖSTERREICH ako ručiteľom predávajúceho a spoločnosťou EP INDUSTRIES ako ručiteľom kupujúceho zo dňa 19.06.2013.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „Úrad“) bolo dňa 02.08.2013 listom zaevidovaným pod číslom 1916/2013 podnikateľom JUDr. Danielom Křetínským, bytom Praha 7, Kostelní 1102/12, PSČ 170 00, Česká republika (ďalej len „JUDr. Daniel Křetínský“), prostredníctvom splnomocnených právnych zástupcov JUDr. Ľuboša Frolkoviča, so sídlom Laurinská 3, 811 01 Bratislava, a Zuzana Sláviková s.r.o., so sídlom Majerníková 1A, 841 05 Bratislava, ktorí konajú každý osobitne (ďalej len „právny zástupca“), doručené oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“). Týmto podaním bolo začaté správne konanie vo veci predmetnej koncentrácie vedené pod číslom SK 0014/OK/2013.

2.	Splnomocnený právny zástupca doplnil Oznámenie koncentrácie listami zaevidovanými úradom pod číslom 1962/2013 dňa 07.08.2013 a 2138/2013 dňa 28.08.2013. Doručením listu číslo 2138/2013 sa Oznámenie koncentrácie stalo úplným a v súlade so znením § 11 ods. 1 zákona začala dňa 30.08.2013 plynúť lehota 25 pracovných dní na vydanie rozhodnutia vo veci predmetnej koncentrácie.

3.	Podľa Oznámenia koncentrácie spočíva koncentrácia v získaní nepriamej výlučnej kontroly podnikateľa JUDr. Daniela Křetínského nad podnikom podnikateľa AVE CEE Holding GmbH, so sídlom Böhmerwaldstraβe 3, A-4021 Linz, Rakúsko (ďalej len “AVE CEE“), prostredníctvom podnikateľa EP Industries, a.s., so sídlom Příkop 843/4, 602 00 Brno, Česká republika (ďalej len „EPI“) a podnikateľa ANDELTA, a.s., so sídlom Pobřežní 297/14, 18600 Praha 8, Česká republika (ďalej len „Andelta“), tak, ako je uvedené vo výroku rozhodnutia. JUDr. Daniel Křetínský získa na základe uvedeného 100% majetkovej účasti na základnom imaní a hlasovacích právach nad predmetnou spoločnosťou, a teda v prípade tejto transakcie ide o koncentráciu podľa § 9 ods. 1 písm. b) zákona, ktorá podlieha kontrole úradu podľa § 10 ods. 1 písm. b) bod 2 zákona.

4.	Účastníkom konania v prípade predmetnej koncentrácie je podnikateľ  JUDr. Daniel Křetínský, ktorý bude nad podnikom podnikateľa AVE CEE vykonávať nepriamu výlučnú kontrolu.

5.	Účastníkmi koncentrácie sú podnikateľ JUDr. Daniel Křetínský na strane nadobúdateľa kontroly a podnikateľ AVE CEE na strane nadobúdaného subjektu. 

6.	Z informácií uvedených v Oznámení koncentrácie vyplýva, že podnikateľ JUDr. Daniel Křetínský a žiadna spoločnosť zo skupiny predmetného podnikateľa nepôsobí na tých istých a ani na úzko súvisiacich tovarových relevantných trhoch, či už z horizontálneho alebo vertikálneho hľadiska, na ktorých pôsobí nadobúdaný podnik podnikateľa AVE CEE.

7.	Ako vyplýva z Oznámenia koncentrácie JUDr. Daniel Křetínský je fyzická osoba, ktorá vlastní majetkové podiely vo viacerých spoločnostiach. Spoločnosti, nad ktorými pán Křetínský vykonáva priamu alebo nepriamu kontrolu pôsobia v oblasti poradenských služieb, výroby a rozvodu elektriny, plynu a tepelnej energie, v oblasti výroby a opravy strojov a zariadení, v oblasti stavebníctva – výstavba a konštrukcia energetických vedení a v oblasti inžinierskych činností. Zároveň pán Křetínský vykonáva spoločnú kontrolu nad spoločnosťou Energetický a průmyslový holding, a. s., so sídlom Příkop 843/4, 602 00 Brno, Česká republika (ďalej len „EPH“), ktorá je materskou spoločnosťou ďalších spoločností, ktoré pôsobia v oblasti ťažby uhlia, výroby elektrickej a tepelnej energie, distribúcie elektriny a obchodu s elektrinou, ako aj v oblasti dodávok elektriny konečným spotrebiteľom a poradenských služieb. Spoločnosť EPI je spoločnosťou, ktorá vznikla odštiepením od spoločnosti EPH. EPI kontroluje viaceré spoločnosti, na území SR napríklad spoločnosti Elektrizácia železníc Kysak, a.s., Žilina; SOR Slovakia, s.r.o., Žilina. Podľa Oznámenia koncentrácie skupina EPI pôsobí hlavne v oblasti projektovej činnosti v energetike, výroby, predaja, inštalácie a servisu energetických zariadení a stavebno-montážnych prác.

8.	Podľa Oznámenia koncentrácie spoločnosť AVE CEE je holdingová spoločnosť založená a existujúca podľa Rakúskeho práva. AVE CEE kontroluje viaceré dcérske spoločnosti pôsobiace v oblasti nakladania s odpadmi v Slovenskej republike, Českej republike, Maďarsku, Rumunsku, Moldavsku a na Ukrajine. Na území Slovenskej republiky pôsobí AVE CEE prostredníctvom spoločnosti AVE SK odpadové hospodárstvo s.r.o., ktorá poskytuje komplexné služby v oblasti nakladania s odpadmi, zahrňujúce rôzne činnosti týkajúce sa všetkých druhov odpadu, vrátane jeho zberu, dopravy, úpravy, zhodnocovania a zneškodňovania. 

9.	Vychádzajúc z podkladov a informácií predložených v Oznámení koncentrácie neboli v predmetnom prípade identifikované ovplyvnené relevantné trhy podľa § 5 ods. 1 Vyhlášky.  

Záver

10.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia značne nenaruší účinnú súťaž na relevantnom trhu, najmä v dôsledku vytvorenia alebo posilnenia dominantného postavenia. 

11.	Z predložených informácií a podkladov v Oznámení koncentrácie úrad zistil, že nie je dôvod na vydanie rozhodnutia s odôvodnením v plnom rozsahu. 

12.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

JUDr. Erika Lovásová	  	 
          riaditeľka odboru koncentrácií		

Rozhodnutie sa doručuje:

JUDr. Ľuboš Frolkovič
Zuzana Sláviková s.r.o.

Laurinská 3
Bratislava 811 01
 Slovenská republika